આવી ચિંતા અને શંકા વ્યક્ત કરનારા એ પહેલા જ નહોતા. નિકટના મિત્રોમાંથી કેટલાકને આવી જ લાગણી એક વાર થયેલી, પણ પછી એનું કામ પાટા પર ચઢી ગયું એટલે આ અપશુકનની વાત એ ભૂલી ગયા. પહેલાં એમને પણ આવું જ લાગ્યું હતું. શરૂઆતમાં જેમને ધારણા બહારની મુશ્કેલીઓ પડે છે તેમને ખૂબ મૂંઝવણ થાય છે અને તેમનું મન આવા ખુલાસા શોધી કાઢે છે. બધી મુશ્કેલીઓ આવરી લે એવો આ ખુલાસો છેઃ ગ્રહની ગરબડ. એની સાથે બીજો ખુલાસો છે અપશુકનનો! મતલબ કે શરૂઆત જ ખોટે સમયે થઈ હતી અને તેથી મુશ્કેલીઓ આવવાની.